Diari Oficial de la Generalitat Valenciana


Sumari del DOGV 4534, del 01-07-2003 (2003/7593)

RESOLUCIÓ de 3 de juny de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 16 d'abril de 2003, que afecta a la taxació conjunta, ampliació de l'institut Riu Túria de Quart de Poblet, i en conseqüència es declara definitivament aprovada la dita taxació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4534

Data del DOGV
:   01-07-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/7593


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 3 de juny de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 16 d'abril de 2003, que afecta a la taxació conjunta, ampliació de l'institut Riu Túria de Quart de Poblet, i en conseqüència es declara definitivament aprovada la dita taxació. [2003/7593]
  
Una vegada esmenades les deficiències a què es referix l'Acord de la Comissió Territorial d'Urbanisme de 16 d'abril de 2003, que afecta a la taxació conjunta, ampliació de l'institut Riu Túria de Quart de Poblet, i de conformitat amb el que ordena la Resolució del director general d'Urbanisme i Ordenació Territorial de data 3 de juny de 2003, per la qual es declara definitivament aprovada la dita taxació, es procedix a la publicació del citat acord:
  
«La Comissió Territorial d'Urbanisme de València, en sessió de 16 d'abril de 2003, va adoptar l'acord següent:
  
En relació amb l'expedient remés per l'Ajuntament de Quart de Poblet, relatiu a la taxació conjunta, ampliació de l'institut Riu Túria, d'este municipi.
  
Antecedents de fet
  
Primer
  
Per mitjà de Decret de l'Alcaldia 1.893/2002, de 21 de juny de 2002, es va acordar aprovar inicialment el procediment d'expropiació pel procediment de taxació conjunta, després d'això es va procedir a publicar en el Diari Oficial de la Generalitat Valenciana de data 14 de novembre de 2002, en el diari Levante de data 22 de novembre de 2002, exposició al tauler d'anuncis de l'Ajuntament, i també a efectuar les notificacions individuals als titulars de drets. Durant la fase d'informació al públic es van formular 5 al·legacions, i estes són informades per l'oficina tècnica municipal i el contingut de les quals va ser assumit per l'Acord del Ple en la sessió de 28 de gener de 2003, per mitjà del qual s'acorda remetre l'expedient a l'efecte de l'aprovació definitiva per esta Comissió Territorial d'Urbanisme.
  
La Comissió Territorial d'Urbanisme de València, en la sessió de 12 de març de 2003, va acordar suspendre l'aprovació definitiva de la taxació conjunta fins a la remissió dels fulls individualitzats corregits, s'acredite la publicació en el BOP, i es justifique la inexistència de plantacions o instal·lacions, o, si no n'hi ha, es procedisca a la seua valoració individualitzada.
  
Amb data 4 d'abril de 2003 té entrada en la Comissió territorial d'Urbanisme nova documentació d'esmena del projecte de taxació conjunta.
  
Segon
  
L'objecte del projecte és obtindre, a través del procediment d'expropiació per taxació conjunta, els terrenys necessaris per a l'ampliació del sòl dotacional necessari per a l'execució del nou institut d'educació secundària.
  
Els terrenys afectats per l'expropiació inclouen una superfície de 12.153 m², classificats com a sòl urbanitzable i destinats a usos dotacionals pel Pla General Transitori de Quart de Poblet.
  
Tercer
  
La documentació aportada consta de memòria, fulls individualitzats i plans.
  
Quart
  
Durant la tramitació de l'expedient s'han sol·licitat els informes sectorials següents:
  
Gerència Regional del Cadastre, Ministeri d'Economia i Hisenda, sol·licitat l'11 de febrer de 2003 i rebut el 12 de març de 2003, i s'entén que la valoració es troba de conformitat amb la normativa vigent, excepte pel que fa a la valoració de les plantacions i de la servitud de la parcel·la 5.
  
Conselleria d'Obres Públiques, Urbanisme i Transports, Servici de Contractació i Expropiacions, sol·licitat l'11 de febrer de 2003 i emés el 13 de març de 2003 en el sentit que no es considera justificat la identitat de raó que justifique l'analogia amb les finques utilitzades, per la qual cosa no es considera adequada la dita valoració, i haguera sigut méss adequat determinar el valor per mitjà de la capitalització de les rendes reals o potencials del sòl.
  
Cinqué
  
L'expropiació que es tramita porta causa del Pla General Transitori de Quart de Poblet aprovat per Decret 69/2001, de 2 d'abril del Govern Valencià, la qual cosa implica la declaració d'utilitat pública de l'obra i la necessitat d'ocupació de terrenys afectats.
  
Sisé
  
La Comissió Informativa de la Comissió Territorial d'Urbanisme de València, en sessió de 5 de març de 2003, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
Se sotmet a la Comissió Territorial d'Urbanisme de València l'aprovació definitiva del projecte d'expropiació per taxació conjunta tramitat per l'Ajuntament de Quart de Poblet de determinats terrenys. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme de conformitat amb el que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3288/1978, de 25 d'agost (RGU) i en l'article 10.d del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
La resolució d'aprovació definitiva de la Comissió Territorial d'Urbanisme s'haurà de limitar a un mer control de legalitat, sense cap valoració de l'oportunitat del projecte, i, al mateix temps, la intervenció d'este òrgan ho serà sense perjuí de la ulterior actuació del Jurat Provincial d'Expropiació, que serà el que, en última instància, si hi ha oposició dels expropiats, resoldrà sobre el preu just. Així les coses, la intervenció de la Comissió s'haurà de limitar a la comprovació que la tramitació del projecte s'ha ajustat a la normativa vigent, que la documentació és prou per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la Llei 6/1998, de 13 d'abril, sobre règim del sòl i valoracions (LRSV) disposa que «a l'efecte d'expropiació, les valoracions del sòl s'efectuaran d'acord amb els criteris establits en la present llei, qualsevol que siga la finalitat que la motive i la legislació, urbanística o d'un altre caràcter, que la legitime?. D'esta manera, este simple control de legalitat que ens ocupa, tractarà fonamentalment de comprovar l'adequació del projecte a esta llei i a la normativa complementària d'esta.
  
Segon
  
La tramitació de l'expedient d'expropiació per taxació conjunta ha sigut correcta, de conformitat amb el que resulta de l'article 36 de la Llei 6/1998, de 13 d'abril, sobre Règim del Sòl i Valoracions (LRSV) i dels apartats 2 i següents de l'article 202 del RGU, norma supletòria estatal que regula amb detall el procediment d'aprovació de les expropiacions per taxació conjunta. No obstant això la informació pública de l'expedient no ha sigut publicada per mitjà d'anunci en el Butlletí Oficial de la Província, aspecte que ha d'esmenar-se.
  
Tercer
  
La documentació del projecte d'expropiació per taxació conjunta és prou, a l'efecte del compliment del que preceptua l'article 202.1 del RGU.
  
Quart
  
Els terrenys afectats per l'expropiació tenen la condició de sòl urbanitzable, destinat a equipament esportiu, parc i vial públic, segons el vigent Pla General Transitori de Quart de Poblet, que legitima i possibilita l'expropiació dels terrenys afectats per esta.
  
La relació de finques afectades és la següent:
  
Cinqué
  
El present projecte, que estima les al·legacions presentades en període d'exposició pública, entén d'aplicació el mètode de valoració exposat en l'article 27.2, això és, per aplicació, a l'aprofitament que li corresponga, del valor bàsic de repercussió en polígon, que serà deduït de les ponències cadastrals. El valor determinat és de 35,37 euros/m²s.
  
La valoració així efectuada s'ajusta a la legislació estatal aplicable.
  
Sisé
  
L'article 31 de la LRSV assenyala que les plantacions, els sembrats, les obres i les instal·lacions que existisquen en el sòl, llevat que pel seu caràcter d'obres permanents hagen sigut tingudes en compte en la determinació del valor del terreny, es valoraran, amb independència d'este, d'acord amb els criteris de la Llei d'Expropiació Forçosa, i el seu import serà satisfet als seus titulars. Al seu torn, l'article 31.2 de la LRSV establix que el valor de les edificacions es calcularà amb independència del sòl i es valorarà d'acord amb la normativa cadastral en funció del seu cost de reposició corregit en atenció a l'antiguitat i estat de conservació. Finalment, els articles 31.3 i 32 es referixen a les indemnitzacions a favor d'arrendataris i a la valoració de les concessions administratives i dels drets reals.
  
El projecte d'expropiació ha valorat de forma independent les plantacions existents, raó de 0,69 euros el metre quadrat, per mitjà del denominat coeficient d'indemnització per ràpida execució.
  
Seté
  
Sobre el valor total del preu just s'ha aplicat el premi d'afecció del 5%, de conformitat amb el que establix l'article 47 de la Llei d'Expropiació Forçosa.
  
Huité
  
L'acord d'aprovació de l'expedient d'expropiació, pel procediment de taxació conjunta, habilita que, després del pagament previ o depòsit de l'import, puga procedir-se a l'ocupació de la finca, i es produïxen els efectes prevists en els números 6, 7 i 8 de la Llei d'Expropiació Forçosa, sense perjuí de la valoració, si és procedent, pel Jurat Provincial d'Expropiació (article 138.4 RD 1.346/1976, pel qual s'aprova la Llei del Sòl i Ordenació Urbanística i article 202 i 203 del RD 3.288/1978, pel qual s'aprova el Reglament de Gestió Urbanística).
  
Nové
  
Correspon a la Comissió Territorial d'Urbanisme la competència per a l'aprovació definitiva dels expedients d'expropiació per taxació conjunta, de conformitat amb l'article 10.d) del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
A la vista de tot el que s'ha dit, la Comissió Territorial d'Urbanisme, en sessió de 16 d'abril de 2003, acorda supeditar l'expedient d'expropiació per taxació conjunta tramitat per l'Ajuntament de Quart de Poblet, ampliació de l'institut Riu Túria, del Pla General Transitori de Quart de Poblet, mentre no es porte a efecte la publicació en el BOP.
  
Una vegada esmenats els dits aspectes per l'Ajuntament de Quart de Poblet, procedirà que este done compte d'això al president d'esta Comissió el qual queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat de nou acord d'esta Comissió a què haurà d'informar posteriorment del que s'ha actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir del dia següent de la data de rebut de la present notificació.
  
Tot això sense perjuí que es puga exercitar qualsevol altre recurs que s'estime oportú?.
  
Amb data 30 de maig del 2003 pels Servicis Tècnics del Servici Territorial d'Urbanisme i Ordenació Territorial és examinada la documentació presentada per l'Ajuntament de Quart de Poblet el 28 de maig de 2003 i s'informa favorablement esta, i es considera complit l'Acord de la Comissió Territorial d'Urbanisme de València de data 16 d'abril de 2003.
  
Vists la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació.
  
El director general d'Urbanisme i Ordenació Territorial considera aprovat definitivament la taxació conjunta, ampliació de l'institut Riu Túria de Quart de Poblet.
  
Contra la present Resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir del dia següent de la data de rebut de la present publicació.
  
Tot això sense perjuí que es puga exercitar qualsevol altre recurs que estime oportú.
  
València, 3 de juny de 2003.- El director general d'Urbanisme i Ordenació Territorial: José M. Benlliure Moreno.